paragraph_text: Prva bitka za Kijev njemački je naziv za vojnu operaciju koja je rezultirala velikim okruženjem sovjetskih postrojba blizu Kijeva tijekom Drugoga svjetskoga rata: s obzirom na broj angažiranih vojnika, tu se operaciju često smatra i najvećim okruživanjem vojnika u povijesti ratovanja. Operacija je trajala od 7. kolovoza do 26. rujna 1941. godine, kao dio operacije Barbarossa, i bila je os invazije na Sovjetski Savez.<ref>Anthony Read: The Devil's Disciples: Hitler's Inner Circle, str. 731 U sovjetskoj vojnoj povijesti naziva se "Kijevska obrambena operacija" (rus. Киевская оборонительная операция), uz nešto drukčiji nadnevak početka (od 7. srpnja do 26. rujna 1941. godine).